FI Euroopan unionin virallinen lehti L 114/13

KOMISSION ASETUS (EU) 2018/678,

annettu 3 päivänä toukokuuta 2018,

Euroopan parlamentin ja neuvoston asetuksen (EY) N:o 1334/2008 liitteen I muuttamisesta ja oikaisemisesta tiettyjen aromiaineiden osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (1) ja erityisesti sen 11 artiklan 3 kohdan,

ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,

sekä katsoo seuraavaa:

(1) Asetuksen (EY) N:o 1334/2008 liitteessä I vahvistetaan unionissa elintarvikkeissa käytettäväksi hyväksyttyjen aromien ja raaka-aineiden luettelo ja niiden käyttöä koskevat edellytykset.

(2) Komission täytäntöönpanoasetuksella (EU) N:o 872/2012 (3) vahvistetaan aromiaineiden luettelo ja sisällytetään kyseinen luettelo asetuksen (EY) N:o 1334/2008 liitteessä I olevaan A osaan.

(3) Unionin luettelon A osa sisältää sekä arvioituja aromiaineita, joihin ei ole liitetty alaviitteitä, että arvioitavina olevia aromiaineita, joiden kohdalla luettelossa on jokin alaviitteistä 1–4.

(4) Euroopan elintarviketurvallisuusviranomainen, jäljempänä ’elintarviketurvallisuusviranomainen’, on saattanut päätökseen unionin luetteloon seuraavilla FL-numeroilla sisällytettyjen aineiden arvioinnin: 09.931, 13.058, 15.004, 15.057, 15.079, 15.109, 15.113, 16.090 ja 16.111. Nämä aineet sisällytettiin luetteloon arvioitavina olevina aromiaineina vuonna 2012. Elintarviketurvallisuusviranomainen on nyt arvioinut kyseiset aineet seuraavissa aromien ryhmäarvioinneissa: arviointi FGE.72rev1 (4) (aine, jonka FL-nro on 09.931), arviointi FGE.21rev4 (5) (aineet, joiden FL-nrot ovat 15.057 ja 15.079), arviointi FGE.76rev1 (6) (aineet, joiden FL-nrot ovat 15.004, 15.109 ja 15.113), arvioinnit FGE.94 (7) ja FGE.94rev.2 (8) (aine, jonka FL-nro on 16.090), arvioinnit FGE.94rev.1 (9) ja FGE94rev.2 (10) (aine, jonka FL-nro on 16.111) ja arviointi FGE.67rev2 (11) (aine, jonka FL-nro on 13.058). Elintarviketurvallisuusviranomainen totesi, että kyseiset aromiaineet eivät ravinnon kautta toteutuvilla arvioiduilla saantimäärillä aiheuta huolta turvallisuuden kannalta.

(5) Tämän perusteella kyseiset aromiaineet olisi lueteltava arvioituina aineina, ja niiden kohdalta olisi poistettava unionin luettelosta alaviitemaininnat 1–4.

(6) Lisäksi unionin luettelossa on havaittu kaksi virhettä, joista toinen koskee FL-numerolla 12.054 yksilöidyn aineen nimeä ja toinen FL-numerolla 17.038 yksilöidyn aineen tunnistenumeroita. Nämä virheet olisi oikaistava.

(7) Asetuksen (EY) N:o 1334/2008 liitteessä I olevaa A osaa olisi muutettava ja oikaistava vastaavasti.

(8) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 1334/2008 liitteessä I oleva A osa tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä toukokuuta 2018. Komission puolesta Puheenjohtaja Jean-Claude JUNCKER

(1) EUVL L 354, 31.12.2008, s. 34.

(2) EUVL L 354, 31.12.2008, s. 1.

(3) Komission täytäntöönpanoasetus (EU) N:o 872/2012, annettu 1 päivänä lokakuuta 2012, Euroopan parlamentin ja neuvoston asetuksessa (EY) N:o 2232/96 säädetyn aromiaineiden luettelon hyväksymisestä, sen sisällyttämisestä Euroopan parlamentin ja neuvoston asetuksen (EY) N:o 1334/2008 liitteeseen I sekä komission asetuksen (EY) N:o 1565/2000 ja komission päätöksen 1999/217/EY kumoamisesta (EUVL L 267, 2.10.2012, s. 1).

(4) EFSA Journal 2013;11(10):3392.

(5) EFSA Journal 2013;11(11):3451.

(6) EFSA Journal 2013;11(11):3455.

(7) EFSA Journal 2010; 8(5):1338.

(8) EFSA Journal 2014; 12(4):3622.

(9) EFSA Journal 2012; 10(6):2747.

(10) EFSA Journal 2014; 12(4):3622.

(11) EFSA Journal 2015; 13(5):4115.